《夏日与诸公至絓月兰若》
明代·林鸿

翠微精舍薜萝垂，涧户阴阴暑不知。青草旧游苔满院，白莲新社雨侵池。

题诗好是书蕉叶，招隐谁同赋桂枝。不向空门休物累，下方尘土欲何为。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。